**ПЛАН И ПРОГРАМ СТРУЧНОГ УСАВРШАВАЊА**

Стручно усавршавање васпитача, у складу са Правилником о сталном стручном усавршавању и стицању звања наставника, аспитача и стручних сарадника (''Сл. Гласник РС'', број 13/2012 и 31/2012) одвијаће се на нивоу: **индивидуалногусавршавања,** које подразумева континуитет у набавци и проучавању стручне литературе, приручника, радних материјала за васпитаче, истраживању електронских извора путем Интернета итд; на нивоу Установе **кроз рад Васпитно-образовног већа**; **на ширем плану** - семинари које ће организовати Министарство просвете и Удружење васпитача, скупови, сусрети, размена искустава са другим предшколским установама. За све васпитаче биће организовано похађање акредитованог програма у сарадњи са Предшколском установом ПУ ''Галеб'' из Петровца, ПУ ''14. октобар'' из Малог Црнића, ПУ ''Ласта '' из Голупца, ПУ ''Мајски цвет'' из Великог Градишта и ПУ “Дечије царство“ из Велике Плане, јер до сада није било могућности да се овај вид усавршавања организује самостално.

Сви васпитачи у оквиру личне евиденције, а на основу сагледавања нивоа развијености свих компетенција за професију васпитача, урадили су лични план стручног усавршавања. На основу ових планова, резултата самовредновања и приоритетних области које је утврдио министар надлежан за послове образовања, урађен је годишњи план стручног усавршавања. Годишњи план стручног усавршавања налази се у прилогу Годишњег плана рада, као његов саставни део-анекс.

**Активности на нивоу Установе** (ИНТЕРНО СТРУЧНО УСАВРШАВАЊЕ)

**Индивидуално стручно усавршавање** које чини основу стручног усавршавања свих кадрова и обављаће се кроз:

* праћење стручне и друге литературе, као и коришћење исте у раду;
* припремање стручних теоријских предавања и огледних практичних активности;
* самосталну израду васпитно-образовних средстава;
* коришћење Интернета и васпитно-образовних софтвера.

**Стручно усавршавање васпитног особља на нивоу Установе** реализоваће се кроз:

* активно учешће у раду стручних актива и тимова;
* активно учешће у раду Васпитно-образовног већа
* присуство и активно учешће на стручним теоријским предавањима и огледним активностима.

**Стручно усавршавање на нивоу града и округа** ће се обављати кроз предавања, расправе, обуке, семинаре, размене искустава и друге облике усавршавања на теруторији Браничевско–Подунавског региона које организују васпитно-образовне установе и то кроз:

* дружење деце и васпитача Пожаревца, Петровца на Млави, Малог Црнића, Великог Градишта, Костолца, Голупца, Жагубице, Велике Плане, Смедеревске Паланке и Смедерева,
* узимање учешћа на свим манифестацијама Удружења васпитача као специјалан вид стручног усавршавања,
* акције Удружења васпитача Подунавског и Браничевског региона,
* манифестације дечјег стваралаштва и стваралаштва васпитача у организацији нашег струковног удружења,
* посете другим предшколским установама и размена искустава,
* огледне активности које се организују на нивоу установа,
* реализацију акредитованих програма из Каталога програма стручног усавршавања, тема ће бити изабране на основу личних планова васпитача, тј. оно што они сматрају као неопходно у едукацији;
* сусрет ''Васпитачи васпитачима'' и друге семинаре које организује министарство надлежно за послове образовања.

**ЕКСТЕРНО СТРУЧНО УСАВРШАВАЊЕ**

**Институционализовано стручно усавршавање** обављаће се похађањем:

- семинара и стручних сусрета које организује министарство надлежно за послове образовања;

- семинара и стручних сусрета које организују удружења медицинских сестара, васпитача и стручних сарадника на нивоу Републике Србије (Сусрети Удружења медицинских сестара предшколских установа /у мају и октобру/, Стручни сусрети ''Васпитачи – васпитачима'' у организацији Савеза удружења васпитача Србије /у децембру/.

Током године биће одређени запослени који ће присуствовати појединим облицима екстерног стручног усавршавања. У плану је присуство следећим облицима:

* Присуство акредитованим програмима у организацији удружења мед.сестара, васпитача, стручних сарадника;
* Стручна конференција медицинских сестара предшколских установа Србије;
* Стручна конференција васпитача Србије;
* Стручни сусрети стручних сарадника и сарадника ПУ Србије.

Такође, у плану је да у радној 2024/25. години у нашој установи буде реализовано минимум два акредитована програма, а у складу са финансијским могућностима установе. До дана израде Годишњег плана рада није био објављен Каталог програма сталног стручног усавршавања, па нису ни наведени планирани програми. Током године ће тим за професионални развој предложити неколико програма, а на основу индивидуалних планова стручног усавршавања запослених. На основу истих издвојиле су се следеће приоритетне области:

* НТЦ програм
* Комуникација
* Позитивно васпитање
* Сарадња са родитељима.